- Hindi News
- National
- ग्वाल पहाड़ी को लेकर सीएलपी किरण चौधरी का ध्यानाकर्षण प्रस्ताव मंजूर, इसी सत्र में होगी चर्चा
ग्वाल पहाड़ी को लेकर सीएलपी किरण चौधरी का ध्यानाकर्षण प्रस्ताव मंजूर, इसी सत्र में होगी चर्चा
चंडीगढ़ | गुरुग्राममें ग्वाल पहाड़ी की जमीन का म्यूटेशन बदलने को लेकर कांग्रेस विधायक दल के नेता किरण चौधरी का ध्यानाकर्षण प्रस्ताव मंजूर कर लिया गया। स्पीकर कंवरपाल गुर्जर ने उन्हें इस प्रस्ताव पर विधानसभा के इसी सत्र में चर्चा कराए जाने का भरोसा दिलाया है। सीएलपी किरण चौधरी पिछले 4 दिन से सदन में इस मुद्दे को उठाने की कोशिश कर रही थी। इसके लिए पहले उन्होंने काम रोको प्रस्ताव दिया था। स्पीकर कंवरपाल ने उनके इस प्रस्ताव को ध्यानाकर्षण प्रस्ताव में बदल दिया। चौधरी का आरोप है कि भाजपा सरकार में हुए इस मामले में जमीन का बड़ा घपला हुआ है। ग्वाल पहाड़ी और मास्टर प्लान में बदलाव कर कुछ बड़े लोगों को फायदा पहुंचाने को लेकर दक्षिण हरियाणा के विधायकों ने भी सरकार के खिलाफ मोर्चा खोला हुआ है।
tgl_Latn sot_Latn hin_Deva hin_Deva hin_Deva